Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u vezi s člankom 17. Zakona o socijalnoj skrbi („Narodne novine“ broj 18/22, 46/22 i 119/22) te članka 34. Statuta Grada Skradina („Službeni vjesnik Šibensko-kninske županije“ broj 3/21 i 15/22) Gradsko vijeće Grada Skradina na 13. sjednici, održanoj 22. prosinca 2022., donijelo je

**ODLUKU**

**o socijalnoj skrbi Grada Skradina**

1. **UVODNA ODREDBA**

Članak 1.

Ovom odlukom utvrđuju se uvjeti za dodjelu novčanih naknada socijalno ugroženim stanovnicima na području Grada Skradina iz sredstava proračuna Grada Skradina i način ostvarivanja tih novčanih pomoći.

1. **RODNA NEUTRALNOST**

Članak 2.

Izrazi koji se koriste u ovoj odluci, a imaju rodno značenje, koriste se neutralno i odnose se jednako na muški i ženski spol.

1. **VRSTE NOVČANIH NAKNADA**

Članak 3.

Grad Skradin u svom proračunu kroz program socijalne skrbi osigurava sredstva za isplatu sljedećih novčanih naknada:

* naknada za troškove stanovanja
* jednokratna pomoć zbog trenutačnih materijalnih teškoća
* jednokratna pomoć zbog izvanrednih okolnosti i nesretnih događaja
* jednokratna pomoć za svako novorođeno dijete
* jednokratna naknada za drugi obrazovni materijal
* naknada za prijevoz srednjoškolaca
* naknada za prijevoz djece s posebnim potrebama
* stipendije

1. **KORISNICI**

Članak 4.

Prava iz socijalne skrbi može ostvariti osoba ako ispunjava uvjete propisane Zakonom o socijalnoj skrbi (dalje: Zakon) i ovom Odlukom.

Prava iz socijalne skrbi utvrđena Zakonom i ovom Odlukom (zakonski standard)- pravo na naknade iz točke 3. ove Odluke te druga prava (iznad zakonskog standarda) ostvaruje:

- hrvatski državljanin sa prebivalištem/ boravištem na području Grada Skradina

- stranac sa stalnim boravkom i dugotrajnim boravištem na području Grada Skradina

- osoba bez državljanstva s privremenim i stalnim boravkom i dugotrajnim boravištem na području Grada Skradina.

1. **NAKNADE ZA TROŠKOVE STANOVANJA**

Članak 5.

Troškovi stanovanja u smislu ove odluke odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se korisniku zajamčene minimalne naknade osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Pravo na naknadu za troškove stanovanja priznaje se u visini od najmanje 30% iznosa zajamčene minimalne naknade priznate samcu odnosno kućanstvu.

Ako su troškovi stanovanja manji od 30 % iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja.

Grad Skradin naknadu za troškove stanovanja iz st. 1. ovog članka, djelomično ili u potpunosti podmiruje izravno u ime i za račun korisnika zajamčene minimalne naknade.

Članak 6.

Naknada za troškove stanovanja isplaćuje se na način da Grad Skradin djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.

Korisnici kojima je priznato pravo na troškove stanovanja dužni su najkasnije do 10. dana u mjesecu dostaviti Upravnom odjelu za financije, imovinsko-pravne poslove i društvene djelatnosti račune za režijske troškove te dokaz o posljednjoj isplati zajamčene minimalne naknade Centra za socijalnu skrb (poštanska isplatnica ili potvrda banke o isplati na tekući račun).

Članak 7.

Prilikom zaprimanja računa za troškove stanovanja službenik koji zaprima račune za plaćanje troškova stanovanja poučit će korisnika da se obrati Centru za socijalnu skrb Šibenik i ishodi rješenje o utvrđivanju statusa ugroženog kupca, kako bi na temelju tog rješenja mogao ostvariti pravo na sufinanciranje troškova električne energije, sukladno **Uredbi o mjesečnom iznosu naknade za ugroženog kupca energenata , načinu sudjelovanja u podmirenju troškova energenata korisnika naknade i postupanju hrvatskog Zavoda za socijalni rad.( „Narodne novine“ , br. 31/2022).**

Članak 8.

Postupak priznavanja prava na troškove stanovanja provodi Upravni odjelu za financije, imovinsko-pravne poslove i društvene djelatnosti i o priznavanju prava donosi rješenje u upravnom postupku.

Postupak se pokreće na zahtjev korisnika, a može se pokrenuti i po službenoj dužnosti kad Upravni odjel za financije, imovinsko-pravne poslove i društvene djelatnosti utvrdi ili sazna da je pokretanje postupka u interesu stranke.

Uz zahtjev za priznavanje troškova stanovanja korisnik prilaže:

* rješenje Centra za socijalnu skrb o priznavanju prava na zajamčenu minimalnu naknadu
* kopiju osobne iskaznice, OIB i/ili potvrdu o prebivalištu/boravištu
* dokaz o najmu ili korištenju kuće odnosno stana ako računi za režijske troškove glase na osobe koje nisu članovi kućanstva korisnika.

Članak 9.

Grad može, u skladu s odredbama Zakona o socijalnoj skrbi, pozvati radno sposobnog samca ili člana kućanstva koja ostvaruje pravo na zajamčenu minimalnu naknadu na sudjelovanje u radu za opće dobro bez naknade.

Članak 10.

Ako za vrijeme korištenja naknade na troškove stanovanja dođe do promjene okolnosti o kojima ovisi ostvarivanje prava na naknadu, Upravni odjel za financije, imovinsko-pravne poslove i društvene djelatnosti donijet će rješenje kojim se utvrđuje promjena ili prestanak prava te po potrebi određuje visina, rok i način povrata protupravno stečene koristi.

Članak 11.

Korisniku pomoći za stanovanje koji se grije na drva odobrava se pomoć za troškove ogrjeva jednom godišnje u visini koju odlukom odredi Vlada RH.

1. **JEDNOKRATNA POMOĆ TRENUTAČNIH MATERIJALNIH TEŠKOĆA**

Članak 12.

Jednokratnu pomoć zbog trenutačnih materijalnih teškoća mogu ostvariti samac ili kućanstvo koji ispunjavaju sljedeće uvjete:

- prijavljeno prebivalište ili stalni boravak na području Grada Skradina posljednjih šest mjeseci prije podnošenja zahtjeva za podnositelja zahtjeva

- ostvaruju prosječni mjesečni iznos prihoda za posljednja tri mjeseca prije podnošenja zahtjeva:

• za samca do 1.200, 00 kuna (159,27 eura, fiksni tečaj konverzije 7,53450) mjesečno

• za kućanstvo do 1.000, 00 kn (132,72 eura, fiksni tečaj konverzije 7,53450) mjesečno po članu obitelji

* da im je financijska pomoć potrebna za zadovoljavanje osnovnih životnih potreba
* da nisu korisnici zajamčene minimalne naknade koju im isplaćuje Centar za socijalnu skrb

Jednokratna pomoć iz stavka 1. ovog članka može se odobriti korisniku u maksimalnom iznosu do 2.000,00 kn ( 265,46 eura, fiksni tečaj konverzije 7,53452) tijekom jedne proračunske godine.

Jednokratna pomoć iz stavka 1. može se isplatiti kao novčana naknada na račun podnositelja zahtjeva ili kao naknada u naravi, izravnom uplatom na račun davatelja usluge.

**Način isplate jednokratnih pomoći**

Članak 13.

Jednokratne pomoći iz članaka 12. ove Odluke mogu se isplatiti kao novčana naknada na račun podnositelja zahtjeva ili kao naknada u naravi, izravnom uplatom na račun davatelja usluge.

**Način odobravanja jednokratnih pomoći**

Članak 14.

Jednokratna pomoć ostvaruje se temeljem zahtjeva za dodjelu pomoći i pripadajuće dokumentacije kojom se dokazuje postojanje uvjeta za ostvarivanje pomoći po ovoj odluci.

Uz zahtjev za dodjelu pomoći podnositelj zahtjeva prilaže:

- dokaz o prebivalištu/boravištu – kopiju osobne iskaznice ili uvjerenje o prebivalištu/boravištu izdanu od MUP-a

- dokaze o broju članova kućanstva podnositelja zahtjeva – izjava o zajedničkom kućanstvu te preslike osobnih iskaznica, rodnih listova ili izvadaka iz matice rođenih

- dokazi o prihodima podnositelja zahtjeva i svih članova kućanstva – isplatne liste, obavijest o isplaćenoj mirovini, rješenje Centra za socijalnu skrb te dokaz o isplati zajamčene minimalne naknade, potvrda Hrvatskog zavoda za zapošljavanje o nezaposlenosti i isplaćenim naknadama zbog nezaposlenosti, potvrde Porezne uprave o visini prihoda za sve članove kućanstva

- odgovarajuća dokumentacija kojom se dokazuju navodi iz zahtjeva – liječnička dokumentacija, dokazi o školovanju, opomena zbog dugovanja, zapisnik nadležnog tijela o događaju i slično

- predračun za sanaciju štete ili nabavu materijala, ortopedskog pomagala i sl.

- potvrdu o OIB-u podnositelja zahtjeva (ako nema na nekom od priloženih dokumenata)

- po potrebi i druga dokumentacija.

Članak 15.

Zahtjev za ostvarivanje jednokratne pomoći predaje se Upravnom odjelu za financije, imovinsko-pravne poslove i društvene djelatnosti, koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, Upravni odjel za financije, imovinsko-pravne poslove i društvene djelatnosti pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, Upravni odjel za financije, imovinsko-pravne poslove i društvene djelatnosti proslijedit će zahtjev s dokumentacijom na odlučivanje Povjerenstvu za socijalnu skrb.

**Povjerenstvo za socijalnu skrb**

Članak 16.

Ovom odlukom osniva se Povjerenstvo za socijalnu skrb (dalje u tekstu: Povjerenstvo).

Povjerenstvo razmatra pristigle zahtjeve za dodjelu jednokratnih pomoći, odlučuje o njihovoj opravdanosti te predlaže gradonačelniku donošenje odluke o dodjeli ili uskrati pomoći.

Povjerenstvo predlaže visinu dodijeljene pomoći te način isplate (u novcu ili u naravi).

Povjerenstvo ima predsjednika i dva člana, a imenuje ga gradonačelnik.

Sve činjenice i okolnosti koje doznaju tijekom odlučivanja, predsjednik i članovi Povjerenstva dužni su čuvati kao službenu tajnu.

**Odluka o dodjeli odnosno uskrati jednokratne pomoći**

Članak 17

Na temelju prijedloga Povjerenstva, gradonačelnik donosi odluku o dodjeli ili uskrati jednokratne pomoći.

Ako se odluka gradonačelnika razlikuje od prijedloga Povjerenstva, mora biti valjano obrazložena.

Odluka gradonačelnika o dodjeli ili uskrati jednokratne pomoći nije upravni akt.

**VII JEDNOKRATNA POMOĆ ZBOG IZVANREDNIH OKOLNOSTI I NESRETNIH DOGAĐAJA**

Članak 18.

Jednokratnu pomoć zbog izvanrednih okolnosti i nesretnih događaja mogu ostvariti samac ili kućanstvo koje zadesi izvanredan nesretan slučaj, veliki izdaci u kućanstvu zbog nesreće, požara, poplave, velike nepogode, skupog liječenja teške bolesti i kupnje ortopedskog pomagala i sličnih događaja.

Jednokratnu pomoć zbog izvanrednih okolnosti i nesretnih događaja mogu ostvariti samac ili kućanstvo koji ispunjavaju sljedeće uvjete:

* prijavljeno prebivalište ili boravište na području Grada Skradina posljednjih šest mjeseci prije podnošenja zahtjeva za podnositelja zahtjeva
* da im je financijska pomoć potrebna zbog povećanih izdataka koji su nastali zbog okolnosti i događaja iz stavka 1. ovog članka

Jednokratna pomoć iz stavka 1. ovog članka može se odobriti korisniku u iznosu do 5.000,00 kn (663,61 eura, fiksni tečaj konverzije 7,53450) tijekom jedne proračunske godine.

Jednokratnu pomoć iz stavka 1. ovog članka mogu ostvariti i korisnici zajamčene minimalne novčane naknade koju isplaćuje Centar za socijalnu skrb, kao i osobe koje ostvaruju mjesečne prihode veće od cenzusa iz članka 13. ove Odluke.

**Način isplate jednokratnih pomoći**

Članak 19.

Jednokratne pomoći iz članaka 18. ove Odluke mogu se isplatiti kao novčana naknada na račun podnositelja zahtjeva ili kao naknada u naravi, izravnom uplatom na račun davatelja usluge.

**Način odobravanja jednokratnih pomoći**

Članak 20.

Jednokratna pomoć ostvaruje se temeljem zahtjeva za dodjelu pomoći i pripadajuće dokumentacije kojom se dokazuje postojanje uvjeta za ostvarivanje pomoći po ovoj odluci.

Uz zahtjev za dodjelu pomoći podnositelj zahtjeva prilaže:

* dokaz o prebivalištu/boravištu – kopiju osobne iskaznice ili uvjerenje o prebivalištu/boravištu izdanu od MUP-a
* dokaze o broju članova kućanstva podnositelja zahtjeva – izjava o zajedničkom kućanstvu te preslike osobnih iskaznica, rodnih listova ili izvadaka iz matice rođenih
* dokazi o prihodima podnositelja zahtjeva i svih članova kućanstva – isplatne liste, obavijest o isplaćenoj mirovini, rješenje Centra za socijalnu skrb te dokaz o isplati zajamčene minimalne naknade, potvrda Hrvatskog zavoda za zapošljavanje o nezaposlenosti i isplaćenim naknadama zbog nezaposlenosti, potvrde Porezne uprave o visini prihoda za sve članove kućanstva
* odgovarajuća dokumentacija kojom se dokazuju navodi iz zahtjeva – liječnička dokumentacija, dokazi o školovanju, opomena zbog dugovanja, zapisnik nadležnog tijela o događaju i slično
* predračun za sanaciju štete ili nabavu materijala, ortopedskog pomagala i sl.
* potvrdu o OIB-u podnositelja zahtjeva (ako nema na nekom od priloženih dokumenata)
* po potrebi i druga dokumentacija.

Članak 21.

Zahtjev za ostvarivanje jednokratne pomoći predaje se Upravnom odjelu za financije, imovinsko-pravne poslove i društvene djelatnosti, koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, Upravni odjel za financije, imovinsko-pravne poslove i društvene djelatnosti pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, Upravni odjel za financije, imovinsko-pravne poslove i društvene djelatnosti proslijedit će zahtjev s dokumentacijom na odlučivanje Povjerenstvu za socijalnu skrb.

**Povjerenstvo za socijalnu skrb**

Članak 22.

Ovom odlukom osniva se Povjerenstvo za socijalnu skrb (dalje u tekstu: Povjerenstvo).

Povjerenstvo razmatra pristigle zahtjeve za dodjelu jednokratnih pomoći, odlučuje o njihovoj opravdanosti te predlaže gradonačelniku donošenje odluke o dodjeli ili uskrati pomoći.

Povjerenstvo predlaže visinu dodijeljene pomoći te način isplate (u novcu ili u naravi).

Povjerenstvo ima predsjednika i dva člana, a imenuje ga gradonačelnik.

Sve činjenice i okolnosti koje doznaju tijekom odlučivanja, predsjednik i članovi Povjerenstva dužni su čuvati kao službenu tajnu.

**Odluka o dodjeli odnosno uskrati jednokratne pomoći**

Članak 23.

Na temelju prijedloga Povjerenstva, gradonačelnik donosi odluku o dodjeli ili uskrati jednokratne pomoći.

Ako se odluka gradonačelnika razlikuje od prijedloga Povjerenstva, mora biti valjano obrazložena.

Odluka gradonačelnika o dodjeli ili uskrati jednokratne pomoći nije upravni akt.

1. **JEDNOKRATNA NAKNADA ZA SVAKO NOVOROĐENO DIJETE**

Članak 24.

Radi potpore obiteljima, čija oba roditelja ili samohrani roditelj u trenutku rođenja djeteta imaju prebivalište na području Grada Skradina, Grad Skradin će za prvorođeno dijete dodijeliti jednokratni novčani iznos od 265,60 €., za drugo novorođeno dijete 398,40 €., za treće i svako sljedeće novorođeno dijete dodijelit će se 664,01 € kroz dvije godine.

**Način isplate jednokratne pomoći**

Članak 25.

Jednokratne pomoći iz članaka 24. ove Odluke mogu se isplatiti kao novčana naknada na račun podnositelja zahtjeva ili izravno na blagajni Grada Skradina.

**Način odobravanja jednokratne pomoći**

Članak 26.

Jednokratna pomoć ostvaruje se temeljem zahtjeva za dodjelu pomoći i pripadajuće dokumentacije kojom se dokazuje postojanje uvjeta za ostvarivanje pomoći po ovoj odluci.

Uz zahtjev za dodjelu pomoći podnositelj zahtjeva prilaže:

- dokaz o državljanstvu, prebivalištu/boravištu – presliku važećih osobnih iskaznica, odnosno ako je jedan od roditelja strani državljanin – presliku putovnice s važećom klauzulom odobrenja stalnog boravka ili osobne iskaznice, te ako se radi o samohranom roditelju – izjavu pod materijalnom i kaznenom odgovornošću.

- dokaze o broju djece podnositelja zahtjeva – preslike rodnih listova

Članak 27.

Zahtjev za ostvarivanje jednokratne pomoći predaje se Upravnom odjelu za financije, imovinsko-pravne poslove i društvene djelatnosti, koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, Upravni odjel za financije, imovinsko-pravne poslove i društvene djelatnosti pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, Upravni odjel za financije, imovinsko-pravne poslove i društvene djelatnosti donijet će Rješenje o priznavanju prava na jednokratnu pomoć.

**VIII. JEDNOKRATNA NAKNADA ZA DRUGI OBRAZOVNI MATERIJAL**

Članak 28.

Roditeljima učenika osnovnih škola koji imaju prebivalište na području Grada Skradina, odobrit će se jednokratni iznos pomoći za nabavu drugih obrazovnih materijala. Visina sufinanciranja iznosi 53,13 € za roditelje učenike od 1. do 4. razreda, odnosno 66,40 € za roditelje učenika od 5. do 8. razreda.

**Način isplate jednokratne pomoći**

Članak 29.

Jednokratne pomoći iz članaka 28. ove Odluke mogu se isplatiti kao novčana naknada na račun podnositelja zahtjeva ili izravno na blagajni Grada Skradina.

**Način odobravanja jednokratne pomoći**

Članak 30.

Jednokratna pomoć ostvaruje se temeljem zahtjeva za dodjelu pomoći i pripadajuće dokumentacije kojom se dokazuje postojanje uvjeta za ostvarivanje pomoći po ovoj odluci.

Uz zahtjev za dodjelu pomoći podnositelj zahtjeva prilaže:

- dokaz o državljanstvu, prebivalištu/boravištu – presliku važećih osobnih iskaznica, odnosno ako je jedan od roditelja strani državljanin – presliku putovnice s važećom klauzulom odobrenja stalnog boravka ili osobne iskaznice, te ako se radi o samohranom roditelju – izjavu pod materijalnom i kaznenom odgovornošću.

- potvrda o upisu djeteta u tekuću školsku godinu

Članak 31.

Zahtjev za ostvarivanje jednokratne pomoći predaje se Upravnom odjelu za financije, imovinsko-pravne poslove i društvene djelatnosti, koji provjerava je li priložena sva potrebna dokumentacija na temelju koje se može donijeti odluka.

Ako utvrdi da nije priložena sva potrebna dokumentacija koja je potrebna za donošenje odluke, Upravni odjel za financije, imovinsko-pravne poslove i društvene djelatnosti pozvat će podnositelja zahtjeva da dopuni dokumentaciju.

Kad utvrdi da se na temelju priložene dokumentacije može donijeti odluka, Upravni odjel za financije, imovinsko-pravne poslove i društvene djelatnosti donijet će Zaključak o priznavanju prava na jednokratnu pomoć.

1. **NAKNADA ZA PRIJEVOZ SREDNJOŠKOLACA**

Članak 32.

Svim učenicima srednjih škola s područja Grada Skradina sufinancirati će se autobusna karta u iznosu od 15% od njezine pune cijene.

Pravo sufinanciranja troškova prijevoza ne ostvaruju srednjoškolci kojima se troškovi prijevoza u cijelosti financiraju iz drugih izvora.

Naknada za prijevoz srednjoškolaca koji se redovno školuju isplaćivati će se autoprijevozniku za mjesece korištenja usluga na temelju dostavljenog računa.

1. **NAKNADA ZA PRIJEVOZ DJECE S POSEBNIM POTREBAMA**

Članak 33.

Osnovnim školama koje imaju ustrojene posebne odjele za djecu s poteškoćama u razvoju, sufinancirati će se dio troškova prijevoza za učenike s područja Grada Skradina koji pohađaju nastavu po posebnom programu u osnovnim školama izvan upisnog područja OŠ Skradin.

1. **STIPENDIJE**

Članak 34.

Sukladno rezultatima *Natječaja za dodjelu stipendija* studentima s područja Grada Skradina koji su ostvarili pravo na stipendiranje, osigurat će se stipendija u visini od 100,00 € mjesečno za 10 mjeseci u akademskoj godini.

1. **PRORAČUNSKA SREDSTVA ZA ISPLATU NOVČANIH NAKNADA**

Članak 35.

Novčane naknade utvrđene ovom odlukom isplaćuju se na teret proračuna Grada Skradina, te se financijska sredstva za njihovu isplatu planiraju u proračunu u sklopu Programa socijalne skrbi za svaku fiskalnu godinu.

Naknade za troškove stanovanja isplaćuju se u stvarnim iznosima, a ako se tijekom godine pokaže potreba za povećanjem planiranih iznosa za ovu vrstu naknade, dodatna sredstva osigurat će se rebalansom proračuna.

Jednokratne pomoći dodjeljivat će se do iskorištenja sredstava koja su za tu namjenu osigurana u gradskom proračunu za tekuću fiskalnu godinu.

Jednokratne pomoći zbog izvanrednih okolnosti i nesretnih događaja mogu se dodjeljivati i iz sredstava proračunske zalihe.

Ostale pomoći iz ove Odluke isplaćivati će se na teret proračuna Grada Skradina.

1. **PRIJELAZNE I ZAVRŠNE ODREDBE**

Članak 36.

Postupci započeti prije stupanja na snagu ove odluke rješavat će se po odredbama ove odluke.

Članak 37.

Upravni odjel za financije, imovinsko-pravne poslove i društvene djelatnosti će po službenoj dužnosti provesti reviziju svih postojećih predmeta kojima je priznato pravo na naknadu troškova stanovanja, a kojima se isplaćuje ta vrsta naknade.

Članak 38.

Danom stupanja na snagu ove odluke prestaje važiti Odluka o socijalnoj skrbi (Službeni vjesnik Šibensko-kninske županije broj 5/14, 7/14, 16/15 i 15/17 i 5/20).

Članak 39.

Ova odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 550-01/22-01/1

URBROJ: 2182-03-02-22-1

Skradin, 22. prosinca 2022.g.

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.